**GRANDININIŲ PJŪKLŲ, KRŪMAPJOVIŲ IR ŽOLIAPJOVIŲ ATSARGINIŲ DALIŲ IR REMONTO PASLAUGŲ PIRKIMO – PARDAVIMO SUTARTIS**

2025 m. birželio 30 d. Nr. (21)-16-884

Vilnius

Valstybės sienos apsaugos tarnyba prie Lietuvos Respublikos vidaus reikalų ministerijos (toliau – tarnyba, Užsakovas), atstovaujama tarnybos vado pavaduotojo Sauliaus Nekraševičiaus, veikiančio pagal Valstybės sienos apsaugos tarnybos prie Lietuvos Respublikos vidaus reikalų ministerijos nuostatus, patvirtinus Lietuvos Respublikos vidaus reikalų ministro 2024 m. kovo 27 d. įsakymu Nr. 1V-223 ,,Dėl Valstybės sienos apsaugos tarnybos prie Lietuvos Respublikos vidaus reikalų ministerijos nuostatų patvirtinimo“ ir tarnybos vado 2022 m. sausio 14 d. įsakymo Nr. 4-15 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos struktūrinių padalinių veiklos organizavimo“ 3.1.4 papunktį, ir

 I.Į. ,,Technoprizmė“ (toliau - Vykdytojas),atstovaujama įmonės savininko Irmanto Marcevičiaus, veikiančio (-ios) pagal įmonės įstatus, toliau Užsakovas ir Vykdytojas kartu vadinami „Šalimis“ arba atskirai „Šalimi“, sudarėme šią paslaugų viešojo pirkimo–pardavimo sutartį, toliau vadinamą „Sutartimi“, ir susitarėme dėl toliau išvardintų sąlygų.

**I SKYRIUS**

**SUTARTIES OBJEKTAS**

1.1. Sutarties objektas yra grandininių pjūklų, krūmapjovių, vejapjovių ir kitos įrangos (toliau – įrenginiai) atsarginių detalių, eksploatacinių medžiagų ir remonto paslaugų pirkimas-pardavimas (toliau – paslaugos)

 1.2.Bendrojo viešųjų pirkimų žinyno (BVPŽ) kodai – 50532000-3 ( Elektros mašinų, aparatų ir susijusių įrenginių remonto ir priežiūros paslaugos), 42675100-9 (Grandininių pjūklų dalys).

 1.3. Įrenginių remonto paslaugos suteikimo vieta – Varėnos miestas.

**II SKYRIUS**

**SUTARTIES KAINA IR ATSISKAITYMO TVARKA**

 2.1. Ši Sutartis yra fiksuoto įkainio sutartis. Preliminari Sutarties kaina - 31460,00 Eurų (Trisdešimt vienas tūkstantis keturi šimtai šešiasdešimt eurų, 00 ct) su PVM. Užsakovas neįsipareigoja išpirkti viso paslaugų ir prekių kiekio ir/arba sumokėti visos sutarties kainos;

 2.2. Sutarties įkainiai per visą Sutarties galiojimo laiką yra pastovūs ir negali būti keičiami, išskyrus atvejį, kai pasikeičia taikomo PVM tarifo dydis. Įkainių pokyčio dydis yra proporcingas PVM tarifo pokyčio dydžiui. Perskaičiuotos Sutarties įkainiai įforminami Šalių pasirašomu susitarimu, kuris tampa neatsiejama Sutarties dalimi. Perskaičiuoti Sutarties įkainiai taikomi toms paslaugoms, kurios bus teikiamos po Šalių pasirašyto susitarimo įsigaliojimo dienos.

 2.3. Nustatyti fiksuoti prekių įkainiai dėl pasikeitusių mokesčių perskaičiuojami tokia tvarka:

 2.3.1. perskaičiavimas atliekamas įsigaliojus pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;

 2.3.2. perskaičiavimo formulė: pasikeitus PVM tarifo dydžiui, prekių įkainio esantis PVM tarifas keičiamas (mažinamas ar didinamas) pagal Lietuvos Respublikos teisės aktus;

 2.4. Sutarties vykdymo laikotarpiu dėl pasikeitusios situacijos rinkoje, kai padidėja arba  sumažėja  paslaugų kainos, numatoma galimybė kas 6 mėnesius atlikti Sutartyje nurodytų paslaugų įkainių peržiūrą bei jų perskaičiavimą.

2.5. Sutartyje nurodytų paslaugų įkainių perskaičiavimą per Sutarties 2.4 papunktyje nurodytą laikotarpį gali inicijuoti bet kuri Šalis kreipiantis raštu į kitą Šalį.

2.6. Sutarties paslaugų  įkainių peržiūros sąlygos bei perskaičiavimo tvarka:

2.6.1. Vykdytojas, nuo Sutarties įsigaliojimo arba nuo paskutinio Sutarties kainos ir paslaugų įkainio peržiūrėjimo momento praėjus 6 mėnesiams, pateikia Užsakovui atsakingam už Sutarties vykdymą argumentuotą prašymą dėl Sutarties kainos ir paslaugų įkainių perskaičiavimo, nurodant prašyme aplinkybes dėl kurių prašoma atlikti Sutarties kainos ir/ar paslaugų įkainių perskaičiavimą;

2.6.2. kartu su prašymu pateikiami pagrindžiantys dokumentai dėl kainų lygio pokyčio. Tokiais dokumentais laikomi trečių šalių sąskaitos-faktūros, pirkimo pardavimo sutartys ir kiti aktualus dokumentai patvirtinantys paslaugų kainų padidėjimą arba pateikiami statistinių rodiklių šaltiniai, jeigu Sutarties kainos peržiūra ir paslaugų įkainių perskaičiavimai bus vykdomi remiantis jų duomenimis;

2.6.3. Užsakovas, gavus Vykdytojo prašymą, įvertina pateiktus su prašymu dokumentus, atlieka rinkos tyrimą, siekiant palyginti ir nustatyti Prekių vidutine rinkos kaina, kuria remiantis bus nustatytas paslaugų kainos pokytis ir  paskaičiuoti nauji paslaugų įkainiai;

 2.6.4. Nauji įkainiai apskaičiuojami pagal formulę:

$a\_{1}=a+\left(\frac{k}{100}×a\right)$*, kur*

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą *(pasirenkamas „Vartojimo paslaugos“)* apskaičiuotas Vartojimo paslaugų  kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

 $k=\frac{Ind\_{naujausias}}{Ind\_{pradžia}}×100-100$, (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (*pasirenkamas* *„Vartojimo paslaugos“)*.

Indpradžia – laikotarpio pradžios datos (mėnesio) vartojimo prekių ir paslaugų indeksas (*pasirenkamas „Vartojimo paslaugos“)* Pirmojo perskaičiavimo atveju laikotarpio pradžia (mėnuo) yra Sutarties sudarymo diena (mėnuo) . Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio.

2.6.5. Užsakovas nuo Sutarties įsigaliojimo arba nuo paskutinio Sutarties kainos ir paslaugų įkainio peržiūrėjimo momento praėjus 6 mėnesiams, pateikia Vykdytojui atsakingam už Sutarties vykdymą argumentuotą prašymą dėl Sutarties kainos ir paslaugų įkainių perskaičiavimo, nurodant prašyme aplinkybes dėl kurių prašoma atlikti Sutarties kainos ir/ar paslaugų įkainių perskaičiavimą, kartu pateikiant rinkos tyrimo pažymą arba kitus statistinius duomenis pagrindžiančius dokumentus, atspindinčius paslaugų kainų rinkoje mažėjimą.

2.7. Naujai perskaičiuoti paslaugų įkainiai negali būti didesni nei 20 proc. nuo Vykdytojo pasiūlytų paslaugų nurodytų Sutarties priede, arba nuo paskutinio paslaugų įkainio peržiūrėjimo.

2.8. Jeigu sutarties paslaugų įkainiai buvo perskaičiuoti pagal Sutarties 2.6 papunktyje nurodytas peržiūros sąlygas, atitinkamai patikslinama (didėja arba mažėja) pradinė Sutarties vertė nurodyta Sutarties 2.1 papunktyje, paskaičiuojant neišpirktų Sutarties paslaugų įkainių sumą, taikant naują įkainį.

2.9. Sutarties paslaugų įkainius peržiūrint antrą ir vėlesnį kartą, perskaičiavimas taikomas tik neišpirktam pagal Sutartį paslaugų kiekiui.

2.10. Numatytas Sutarties kainos ir paslaugų įkainių perskaičiavimas įforminamas Šalių rašytiniu susitarimu, kuris tampa neatskiriama Sutarties dalimi.

2.11. Sutarties Šalims nesusitariant dėl kainos perskaičiavimo sąlygų arba Užsakovui nesutinkant perskaičiuoti Sutarties kainos Sutartyje nustatytomis aplinkybėmis, Sutartis gali būti nutraukta.

2.12. Užsakovas gali įsigyti prekių nenumatytų sutarties 2 priede (Pasiūlymo 2 priedas), neviršijant 10 procentų pradinės sutarties vertės. Už prekes bus apmokėta ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis pritaikius Vykdytojo pasiūlyme, pateiktame konkursui, nurodytą nuolaidą;

 2.13. Vykdytojas įvertina visas paslaugų apimtis bei prisiima riziką dėl išlaidų dydžių svyravimo. Sutarties vykdymo metu į faktiškai patirtas išlaidas (Paslaugos atlikimui panaudotas pagalbines eksploatacines medžiagas, tepalus, skysčius ir pan.) negali būti įtrauktas Vykdytojo pelnas. Vykdytojo priimami sprendimai, susiję su faktinėmis išlaidomis, turi būti derinami su Užsakovu iš anksto. Užsakovui pareikalavus, Vykdytojas privalo pateikti išlaidas pagrindžiančius trečiųjų šalių dokumentus;

 2.14. atliktų paslaugų kaina sudaro Vykdytojo pasiūlyme, pateiktame konkursui, nurodytas valandinis įkainis bei Vykdytojo faktiškai patiriamos išlaidos, tiesiogiai susijusios su paslaugų atlikimų;

 2.15. galutinė sutarties kaina, kurią Užsakovas turės sumokėti Vykdytojui, priklauso nuo faktiškai suteiktų paslaugų kiekio (apimties) bei įsigytų prekių, neviršijant sutarties 2.1 papunktyjenurodytos maksimalios sutarties vertės;

 2.16. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Pirkėjas pats turi sumokėti pridėtinės vertės mokestį (toliau – PVM) į valstybės biudžetą už suteiktas paslaugas (įsigytą pirkimo objektą), į pasiūlymo kainą įskaitytas PVM sudarant šią sutartį išskaičiuojamas;

 2.17. Į sutarties įkainius yra įskaičiuotos visos Vykdytojo patiriamos išlaidos ir mokesčiai. Jokios papildomos Vykdytojo išlaidos nebus apmokamos ar kompensuojamos;

 2.18.  Vykdytojo PVM sąskaitoje-faktūroje, išsamiai surašomos visos remonto paslaugos, jų atlikimui laiko sąnaudos bei panaudotų ir/ar įsigytų prekių kiekiai, taikant įkainius nurodytus Sutarties 2 priede;

 2.19. mokėjimai atliekami eurais tokia tvarka:

 2.19.1. Užsakovas už faktiškai laiku ir kokybiškai suteiktas paslaugas bei įsigytas prekes pagal sutarties 2 priede nurodytus įkainius su Vykdytoju atsiskaitys per 30 (trisdešimt) dienų;

 2.19.2. Užsakovas už suteiktas paslaugas Vykdytojui atsiskaito mokėjimo pavedimu į Vykdytojo nurodytą banko sąskaitą;

 2.20. vykdant Sutartį, PVM sąskaitas faktūras, sąskaitas faktūras, kreditinius ir debetinius dokumentus bei avansines sąskaitas teikti naudojantis informacinės sistemos „SABIS“, priemonėmis, E. sąskaitoje nurodant Užsakovo atsakingo už sutarties vykdymą asmens vardą, pavardę. Prekių įkainiai (su/be PVM) išrašomose E. sąskaitose faktūrose turi sutapti su sutarties 2 priede nurodytais įkainiais (su/be PVM). Jei informacinės sistemos „SABIS“ funkcinės galimybės nepakankamos ar laikinai neužtikrinamos, Vykdytojas gali pateikti reikalingą informaciją raštu.

**III SKYRIUS**

 **PASLAUGŲ PRIĖMIMAS – PERDAVIMAS**

 3.1. Užsakovas perduoda sutarties prieduose nurodytą įrangą Vykdytojui, užpildydamas šiai procedūrai laisvos formos paraišką (toliau – paraiška);

3.2. Vykdytojas perduoda, o Užsakovas priima tinkamai ir laiku suremontuota įrangą, pagal paraiškoje remontui nurodytas paslaugas. Priėmimo aktu laikoma PVM sąskaita-faktūra, kurioje išsamiai surašomos visos paraiškoje remontui nurodytos paslaugos, jų atlikimui laiko sąnaudos, panaudotos prekės bei išsamūs duomenys apie atliktas papildomas paslaugas (jeigu tokių buvo) ir panaudotas pagalbines medžiagas.

**IV SKYRIUS**

**VYKDYTOJO ĮSIPAREIGOJIMAI IR TEISĖS**

4.1. Vykdytojas privalo laiku ir tinkamai atlikti tik Užsakovo paraiškoje nurodytas paslaugas. Paraiškoje nenurodytos paslaugos atliekamos tik papildomai suderinus telefonu su Užsakovu. Pildomi du paraiškų egzemplioriai, po vieną kiekvienai Sutarties Šaliai.

4.2. Užsakovas remontuoti įrenginį perduoda Vykdytojo atstovui. Vykdytojas per 2 darbo dienas atlieka diagnostiką ir informuoja Užsakovo atstovą apie numatomų darbų apimtis. Užsakovo atstovui įvertinus situaciją, priimamas galutini sprendimas ir duodamas sutikimas pradėti įrenginio remontą.

4.3. Atliekant remonto paslaugas, naudoti tik naujas ir kokybiškas detales ir medžiagas jei nesusitarta kitaip. Vykdytojo pakeistoms detalėms suteikiama ne mažiau kaip 3 mėn. garantija.

4.4. Pristačius įrenginį remontui, jis apžiūrimas dalyvaujant Užsakovo ir Vykdytojo atstovams.

4.5. Vykdytojui nustačius gedimą, remonto paslaugos derinamos su Užsakovo atstovu. Vykdytojas negali pradėti remonto paslaugų nesuderinus su Užsakovu.

4.6. Vykdytojas įsipareigoja suremontuoti įrenginius ne vėliau kaip per 2 savaites nuo užsakymo momento. Ilgiau trunkantis remontas turi būti suderintas su atsakingu Užsakovo atstovu el. paštu ar telefonu, nurodant priežastis, dėl kurių remontas truks ilgiau nei numatyta.

4.7. Vykdytojas turi sudaryti galimybę kontroliuoti detalių ir remonto medžiagų panaudojimą, jų kainą, darbo laiko sąnaudas teikiamoms paslaugoms.

4.8. Remonto paslaugos suteikiamos laikantis tinkamos ir techniniu požiūriu priimtinos remonto technologijos ir turi atitikti įrenginio gamybos metu galiojusius techninius gamyklos gamintojo reikalavimus, jeigu teisės aktai nenustato naujų ar papildomų reikalavimų.

 4.9. laikytis Atliekų tvarkymo taisyklių, patvirtintų Lietuvos Respublikos aplinkos ministro 1999 m. liepos 14 d. įsakymu Nr. 217 „Dėl Atliekų tvarkymo taisyklių patvirtinimo“.

 4.10. Prekių medžiagų pakuotės turi atitikti Lietuvos Respublikos pakuočių ir pakuočių atliekų tvarkymo įstatymo ir Lietuvos Respublikos aplinkos ministro 2002 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių patvirtinimo“ patvirtintų Pakuočių ir pakuočių atliekų tvarkymo taisyklių reikalavimus.

**V SKYRIUS**

**UŽSAKOVO ĮSIPAREIGOJIMAI IR TEISĖS**

5.1. Laiku sumokėti Vykdytojui už šios Sutarties pagrindu suteiktas paslaugas.

5.2. Užsakovas perduoda pirkimo objekto dalyje nurodyta įrangą Vykdytojui užpildydamas šiai procedūrai nustatytas dokumentų formas.

 5.3. Tinkamai vykdyti kitus šia Sutartimi prisiimtus įsipareigojimus.

**VI SKYRIUS**

**Šalių atsakomybė**

 6.1. Jei Vykdytojas laiku neįvykdo ar netinkamai vykdo savo sutartinių įsipareigojimų, Užsakovui pareikalavus, už kiekvieną pavėluotą dieną Vykdytojas moka Užsakovui 0,3 proc. dydžio delspinigius nuo neatliktų paslaugų kainos.

 6.2. Jei Užsakovas laiku nesumoka už atliktas paslaugas, Vykdytojui pareikalavus, už kiekvieną pavėluotą dieną moka Vykdytojui 0,3 proc. dydžio delspinigius nuo laiku nesumokėtos paslaugų kainos.

**VII SKYRIUS**

***FORCE MAJEURE* SĄLYGOS**

7.1. Įvykus nenugalimos jėgos aplinkybėms (*force majeure*), Sutarties Šalys vadovaujasi Lietuvos Respublikos civiliniu kodeksu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 ,,Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

7.2. Jei nenugalimos jėgos aplinkybės tęsiasi ilgiau kaip 1 (vieną) mėnesį, Šalys abipusiu susitarimu gali nutraukti šią Sutartį.

7.3. Šalys nedelsdamos privalo informuoti viena kitą apie nenugalimos jėgos (*force majeure*) aplinkybių atsiradimą.

**VIII SKYRIUS**

**SUTARTIES GALIOJIMAS, PAKEITIMAS AR NUTRAUKIMAS**

8.1. Sutartis įsigalioja, kai Sutartį pasirašo abi sutarties šalys (po antrosios šalies pasirašymo dienos einančią kitą dieną) ir galioja kol bus išpirkta Sutarties 2.1 papunktyje nurodyta suma, bet neilgiau kaip 36 (trisdešimt šešis) mėnesius nuo sutarties įsigaliojimo.

8.2. Sutartis gali būti nutraukta Užsakovui ar Vykdytojui pažeidus Sutarties sąlygas arba vienos iš Šalių iniciatyva, raštu įspėjus kitą Šalį ne mažiau kaip prieš 30 kalendorinių dienų iki jos nutraukimo.

8.3. Sutartis gali būti pakeista ar papildyta rašytiniu Šalių susitarimu. Bet kokie šios Sutarties papildymai ar pakeitimai sudaro neatskiriamą šios Sutarties dalį ir turi juridinę galią tik tada, kai jie pasirašyti abiejų Šalių.

**IX SKYRIUS**

**KITOS SĄLYGOS**

 9.1. Už šios Sutarties vykdymo kontrolę Užsakovo atsakingas asmuo –VSAT Turto valdymo valdybos Varėnos skyriaus logistikos specialistas Romas Jonas Skomorokevičius, tel. Nr. , el. paštas  romasjonas.skomorokevicius@vsat.vrm.lt.

9.2. Už šios Sutarties vykdymo kontrolę Vykdytojo atsakingas asmuo - įmonės savininkas Irmantas Marcevičius, tel. Nr ; el. p.

9.3. Visi iš šios Sutarties kilę ginčai sprendžiami abipusių derybų būdu, o Šalims nesusitarus, Lietuvos Respublikos įstatymų nustatyta tvarka.

9.4. Pasikeitus Šalių adresams ar rekvizitams, Šalys nedelsiant apie tai informuoja raštu viena kitą. Šalis, neįvykdžiusi šio įsipareigojimo, negali reikšti pretenzijų, kad ji negavo pranešimo ar kita Šalis pažeidė šią Sutartį, jei kita Šalis atliko veiksmus pagal paskutinius jai žinomus kitos Šalies adresą ar rekvizitus.

 9.5. Užsakovas siekia, jog jo ir Vykdytojo veiksmai darytų kuo mažesnį poveikį aplinkai, todėl:

9.5.1. Viešojo pirkimo ir Sutarties vykdymo metu bendravimas tarp Tiekėjo ir Vykdytojo bus vykdomas tik elektroninėmis  priemonėmis (CVP IS priemonėmis, telefonu, elektroniniu paštu, ar kt.);

9.5.2. Visa dokumentacija susijusi su Sutarties vykdymu teikiama Užsakovui ir Vykdytojui elektorinėmis priemonėmis (elektoriniu paštu ar kt.);

9.5.3. Sutartis bus pasirašoma tik elektroninėmis priemonėmis (elektroniniu parašu);

9.5.4. El. sąskaitų – faktūrų apmokėjimas bus vykdomas per informacinė sistema „SABIS“.

 9.6. Ši Sutartis sudaryta dviem vienodą teisinę galią turinčiais egzemplioriais, po vieną kiekvienai Šaliai*.*

**X SKYRIUS**

**SUTARTIES PRIEDAI**

10. Sutarties neatskiriama dalis yra Sutarties priedai:

10.1. techninė specifikacija;

10.2. tiekėjo pasiūlymas.

 **XI SKYRIUS**

**ŠALIŲ ADRESAI IR REKVIZITAI**

|  |  |
| --- | --- |
| Valstybės sienos apsaugos tarnyba **UŽSAKOVAS** | **VYKDYTOJAS**  |
| Valstybės sienos apsaugos tarnyba prie Lietuvos Respublikos vidaus reikalų ministerijosĮmonės kodas 188608252PVM mokėtojo kodas LT 886082515 Savanorių pr. 2, LT-03116 Vilnius Tel.: +370 5 2719305 El. p. dvks@vsat.vrm.lt Atsisk. sąsk. Nr. LT614040063610001096 Lietuvos Respublikos finansų ministerija Finansų įstaigos kodas 40400 **Tarnybos vado pavaduotojas** **Saulius Nekraševičius** | Irmanto Marcevičiaus I. Į. ,,Technoprizmė“Įmonės kodas 184578153PVM mokėtojo kodas LT845781515Basanavičiaus g. 6-46A, VarėnaTel. Nr. El. p. Atsisk.sąsk. AB Swedbankas Nr. LT337300010002608180**Įmonės savininkas** **Irmantas Marcevičius** |

Sutarties 1 priedas „Techninė specifikacija“

**TECHNINĖ SPECIFIKACIJA**

**GRANDININIŲ PJŪKLŲ, KRŪMAPJOVIŲ IR ŽOLIAPJOVIŲ ATSARGINIŲ DALIŲ IR REMONTO PASLAUGŲ PIRKIMO SPECIFIKACIJA**

* Prekių ir paslaugų teikimo vieta – Varėnos miestas.
* Sutarties trukmė – 3 (trys) metai (36 mėn.).
* Pasiūlyme nurodyta prekių ir paslaugų **įkainių suma naudojama tik pasiūlymų vertinime**. Sutarties vertė bus lygi maksimaliai pirkimui skirtai lėšų sumai (31460,00 Eur su PVM). Paslaugos ir prekės bus perkamos tiekėjo pasiūlyme nurodytais įkainiais.
* Nurodytas prekių ir paslaugų kiekis yra preliminarus, Pirkėjas **prekes ir paslaugas pirks pagal poreikį** ir neįsipareigoja nupirkti visų pasiūlyme nurodytų prekių ir paslaugų. Šis kiekis nurodytas tik teikiamų pasiūlymų įvertinimui ir palyginimui.
* Esant poreikiui, kitos šioje specifikacijoje nenumatytos prekės ar paslaugos bei prekės ar paslaugos šioje specifikacijoje nenumatytiems sodo technikos įrenginiams, gali būti įsigyjamos neviršijant 10 proc. sutarties vertės. Už tokias prekes ar paslaugas bus apmokėta ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis, pritaikant **(įrašyti)** proc. nuolaidą.
* Į pasiūlyme pateiktų įkainių vertę turi būti įskaičiuoti visi mokesčiai ir išlaidos, reikalingos paslaugų atlikimui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_